CONSILIUL LOCAL AL MUNICIPIULUI


     S I G H I Ş O A R A

H O T Ă R Â R E A    NR. 133






           din 28 iulie 2011

privind  avizarea vânzării unor locuinţe de către S.C. Apă Termic Transport S.A.

            Consiliul Local al Municipiului Sighişoara;


Având în vedere expunerea de motive a Primarului municipiului cu propunerea de avizare a vânzării unor locuinţe de către S.C. Apă, Termic, Transport S.A.;
Având în vedere prevederile art. 1 din Hotărârea Consiliului Local nr. 5/2003 privind vânzarea locuinţelor aflate în patrimoniul Municipiului Sighişoara;

Având în vedere propunerea de vânzare prezentată de către S.C. Apă Termic Transport S.A. în calitate de administrator al locuinţelor prin adresa nr. 1461/05.07.2011, înregistrată la Municipiul Sighişoara sub nr. 14004/07.07.2011;

Având în vedere Raportul de Specialitate comun al Arhitectului Şef şi  al Direcţiei Administrarea Patrimoniului din care rezultă legalitatea propunerilor de vânzare a locuinţelor;

Având în vedere prevederile art. 42 alin. (3) din Legea nr.10/2001, privind regimul juridic al unor imobile preluate în mod abuziv în perioada 6 martie 1945/22 decembrie 1989 republicată, cu modificările şi completările ulterioare; 

Având în vedere prevederile art. 18 - 21 din Ordonanţa de Urgenţă a Guvernului nr. 40/1999 privind protecţia chiriaşilor şi stabilirea chiriei pentru spaţiile cu destinaţia de locuinţe, cu modificările ulterioare, conform cărora chiriaşul are un drept de preemţiune la cumpărarea locuinţei;

Având în vedere ca imobilele nu fac obiectul Legii nr. 10/2001 şi al Legii nr. 247/2005;

Având în vedere avizele favorabile ale Comisiei pentru studii şi prognoze economico-sociale, buget; ale Comisiei pentru organizare şi dezvoltare urbanistică; ale Comisiei sociale,  cât şi pe cele ale Comisiei pentru administraţie publică locală, juridică, apărarea ordinii publice, respectarea drepturilor şi a libertăţilor cetăţenilor;
           În baza art. 36 ( 2) lit. „c” si (5) lit. „b” şi (9), art. 45 (3), art. 115 (1) lit. ,,b’’ şi art. 123 din Legea nr. 215/2001, Legea Administraţiei Publice Locale, republicată, cu modificările şi completările ulterioare:

   H O T Ă R Ă Ş T E:

  
Art.1. Se avizează vânzarea în condiţiile art. 42 alin. (3) din Legea 10/2001, republicată, cu modificările şi completările ulterioare, a următoarelor locuinţe, situate în Municipiul Sighişoara:

- cea din str. Nouă, nr. 5, ap. nr. III din corpul A, înscrisă în Cartea Funciară nr. 2896/III, sub nr. top. 2909/2/1/1/A/III, chiriaşei Horvat Irina.

- cea din str. Ilarie Chendi, nr. 42, cota de ½ parte din locuinţa înscrisă în Cartea Funciară nr. 53448 (nr. C.F. vechi 7300), sub nr. top 295, chiriaşului Matache Marcel.

Art.2. La întocmirea contractelor de vânzare – cumpărare a locuinţelor se vor respecta prevederile art. 2 şi 3 din Hotărârea Consiliului Local nr. 124/28.10.2004.

            Art.3. Cu ducerea la îndeplinire a prezentei se încredinţează Direcţia Administrarea Patrimoniului şi Direcţia Economică din cadrul Municipiului Sighişoara, precum şi S.C. Apă Termic Transport S.A.

PRESEDINTE DE SEDINTA, 






Marcel-Cosmin Urian









Contrasemneaza:






             


Secretarul municipiului,










Anca Fleşariu
(Prezenta hotărâre s-a adoptat cu unanimitate de voturi )

Prezenta s-a difuzat astfel:

2 ex. dos. Prefectură;

1 ex. dos. proces-verbal;

1 ex. dos. hotărâri;

1 ex. Primar;

1 ex. Viceprimar;

1 ex. Consilieri;

1 ex. Direcţia ad-rea patrimoniului ;

1 ex. S.C. ATT S.A.

1 ex. Arhitect şef

1 ex. Direcţia economică

11 ex.FA/FM

